**2 užduotis. Šimonių giminės pastangos išsaugoti tautinę tapatybę**

* **Prisimenamas kontekstas.**

1.Kokiomis istorinėmis aplinkybėmis buvo rašomas romanas? .............................................................................

.........................................................................................................................................................................................................................................................................................................................................................................................................................................................................................................................................................

2.Su kokia pagrindine problema susiduria kūrinio veikėjai?..................................................................................

................................................................................................................................................................................

* **Išsiaiškinamos žodžių reikšmės.**

**or‖ùs**  turintis vidinės pagarbos, jaučiantis savo vertę, or**ùmas**

**kultūrà -** visa, kas sukurta fiziniu ir protiniu visuomenės darbu,*Materialinė (medžiaginė) k. Dvasinė k.*

**Etosas** - socialinės grupės priimtų normų, reguliuojančių jos narių elgesį, visuma)

**3**. Kas yra tautinė tapatybė? – asmens, kaip tautos atstovo, išskirtimunas, savitumas.

**4.** Kokie tautinės tapatybės požymiai? – gimtoji kalba, papročiai, kultūra, vertybės.

**Remdamiesi teksto citatomis, paaiškinkite, kaip senoji Šimonių karta saugo savo tautinę tapatybę.**

|  |  |
| --- | --- |
| Citatos iš pirmojo skyriaus  *„Senasis bokštas Įsros pakrantėje“* (XVIIIa.pr.) | Komentarai |
| Seniai seniai jau jo tėvų tėvams ginklas išdaužtas iš rankų. Seniai seniai jau mylimasis kraštas yra svetimtaučių rankose. Bet jis pasilaiko dar bajoro vardą. Bajorų dvasioj vaikai auklėjami ir mokomi, kaip gerbti ir ginti bajorišką savo kilmę ir vardą. | *Didžiuojasi savo kilme. Vaikus auklėja kaip lietuvius bajorus.* |
| - Ten! - sako Šimonis.     Vaikai linkteria galva ir laukia, ką tėvas daugiau pasakys, nes tai be galo įdomu, nors ir kaskart tas pat.    Taip, ten stovi senas, pakrypęs ir apsvilęs ąžuolas. Kadaise ten augo iš vieno kelmo du kamienai. Bet kartą, - o tai dar ne taip labai seniai, - užėjus baisiai audrai, norėjo pasislėpti po juo vokietis, grovas Stolbekis, dabartinio Stolbekio, Šimonio kaimyno tėvas. Ir lygiai jam ten palindus, trenkė perkūnas į ąžuolą, susmulkino vieną ąžuolo kamieną į šipuliukus, o iš vokiečio liko anglis.<...>    Šalia ąžuolo didelis keturkampis akmuo. Daug yra apie jį padavimų. Bet ne tai rūpi seniui Šimoniui.     - Pirm keleto amžių ten stovėjo Lietuvos kunigaikštis. Siaučiant karo audrai, jis pats bėrė šventų žolių į aukuro ugnį. Ir lietuviai kovą laimėjo.     Šitą padavimą dažnai kartodavo Šimonis savo vaikams. Ir Šimonio tėvas, ir tėvo tėvas - kartų kartas atgal yra šitą kartoję savo vaikams. Tiktai per daugybę metų liko užmirštas ano kunigaikščio vardas. | *Pasakojimai apie tautos istoriją žadina pasididžiavimą savo tautos praeitimi.*    *Mitinis pasakojimas primena Dievo ir velnio kovą. Ąžuolas – šventas medis, minimi pagonybės laikai.*  *Kas svarbu istorijoje? Svarbios lietuvių kovos už laisvę.* |
| Štai ir Lydija jau priaugo. Laikas tekėti. Piršosi jau grovo Stolbekio sūnus.      Bet Lydija griežtai ir išdidžiai pasakė:     - Ar aš, Šimonytė, tik nusigyvenusio edelmono beverta? Aš lietuvaitė ir tik už lietuvio bajoro teeisiu. | *Ryškus tėvų auklėjimo rezultatas – vaikai žino savo vertę, didžiuojasi esą lietuviai bajorai.*  *Kol toks požiūris, negresia nutautėjimas. Vaikai bus grynakraujai lietuviai.* |
| Dabar jau mato Matas, kas čia dedasi: ant žemės guli Dabaras, visas kruvinas. Vienu šuoliu Matas ten. Nė žodžio neprataręs, sudavė edelmonui, kad tas kone pargriuvo.     Šimoniai visada rūpinosi engiamais, tai jau jiems prigimta. Ir čia, daugiau nebekreipdamas dėmesio į baroną, Matas atkėlė kruvinąjį Dabarą.   * -...lietuvis neskriaudžia žmonių ir neleidžia skriausti nė kitiems, vis viena, nors tai būtų ir vokietis edelmonas.     Nedrįso vokietis tverti Mato, kurio akys žibėjo, taip energingai ir grasinančiai įsmeigtos į baroną. | *Tradicinis etosas – kaip priimta elgtis: pagarba visų luomų žmonėms, žmogiškumas.*  *Vokiečiai save laiko aukštesniais, bet Matas nelaiko savęs menkesniu.* *Jo akyse – vidinė stiprybė, dvasinė jėga, kurios pabūgo vokietis.* |
| - Mes esame vokiečiai ir atvykome čia apsigyventi ne kaip bernai, bet kaip ponai. Supranti dabar? Vokiečiai nėra pratę vergauti, o dargi lietuviams, - pasakė ir piktai nusijuokė.<...>        Dabar tikrai supyko Šimonis:     - Niekados, kol aš gyvas! Kiekvienas svetimųjų teperžengs mano namų slenkstį kaip svečias, bet niekada kaip šeimininkas. Lauk iš mano dvaro!     - Gana ilgai tu čia viešpatavai, seni, dabar jau laikas užleisti vietą kitiems. Čia vokiečių žemė, čia vokiečiai ir ponai! - pastebėjo kitas atėjūnų.     - Niekados! - dar kartą pakartojo senis Šimonis.    <..>    Ir du gerai pataikintu lazdos smūgiu ūmai ištiesė senąjį Šimonį į žolyną. | *Istorinis kontekstas – 1709 metų maras. Atvyksta daug vokiečių į tuščias sodybas.*  *Šimonis gina savo orumą. Nepasiduoda menkinamas.*  *Lietuviai svetingi, bet nenuolankūs.*  *Šimonis tvirtas, išdidus, nelinkęs vergauti, pataikauti.* |
| Matas : Tik viena prašau: nevesk manęs į pagundymą! Švarios turi pasilikti paskutiniojo Šimonio rankos!" | *Matas doras. Nenori rankų susitepti krauju.* |

**Prisiminę kitus veikėjus, paaiškinkite, kaip vėlesnės Šimonių kartos gina tautinį orumą.**

|  |  |
| --- | --- |
| Citatos | Komentarai |
| Danielius dar vaikas būdamas, kažkur klaidžiojo savo mintim: jis esąs lietuvininkas, jis irgi laisvas žmogus, jam nereikią klausyti vokiečių vyriausybės. Mokytojai ir kunigai esą kvaili, nes jie moko ir vaikus, ir žmones vergais būti, prieš visus lankstytis ir tikėtis kažkokio „išganymo", nes jie tepripažįsta tik vokiečių karalius ir ciesorius ir visa, ką jie daro, esą gerai, nors jie ir nekaltus žmones žudytų, - taip jis sakydavo, dar į mokyklą eidamas.   - Iš kur tu parašei šitą dainą? - aštriai paklausė mokytojas.     - Iš galvos... <...>      - Ir tu drįsti savo mokytojui taip į akis meluoti?     - Aš nemeluoju, - atkirto vaikas. - Šimoniai niekada nemeluoja!     Ir kaip jis tat pasakė! Taip įžūliai, taip begėdiškai pakeldamas galvą, žiūrėjo jis mokytojui į akis.    Į dvi dali sulūžo nendrė - taip mušė vokietis Šimoniuką. Bet šis nė „ai!" nepasakė. | *Laisvos dvasios, išdidus, gina savo orumą, aukštos savivertės.*  *Teisingi, gina tiesą.*  *Nenuolankus, neturi vergiškos dvasios.* |
| - O jei Mikėlis, vokiečiams besilankstydamas, - pyksta toliau Krizas Šimonis, - užmirš esąs lietuvininkas, užmirš savo kalbą, savo gimtąją šalį... o kas tada? | *Tėvas nerimauja dėl sūnaus nutautėjimo, jaučia atsakomybę. Nutautėjimo požymiai:nulankumas svetimiems, savo šaknų, kalbos, žemės užmiršimas.* |
| Betgi ir brolis Krizas nesidavė pamokomas. Nėmaž! Visaip stengėsi Mikėlis įtikinti Krizą, kad neteisingas esąs tėvelis. Juk su laiku visa kas turėsią suvokietėti: ein Land - ein Volk!     - Eik, paiks vokieti, eik! - pasakė Krizas Mikėliui ir nuėjęs apsikabino savo jaunąją žmonelę; per visą stubą nuskambėjo pabučiavimas. | *Vilius gyvena kitoje aplinkoje. Jis tikras lietuvis.*  *Bismarko politika.*  *Brolis atvirai nepritaria Mikėlio požiūriui*  *mokyti savo vaikus vokiečių kalbos.* |
| Įeina vėl Heincas:        - Dorchen? - Urtė užmiršta, kad ji ašarose tirpo. Aišku, Heincas dar nežino, kuo ji vardu, būtinai reikia paaiškinti: - Aš Urtelė...     - Aber deutsch heisst du Dora. (*bet vokiškai tavo vardas Dora)*     - Aber nein! Ich bin nicht deutsch, Urtė ist mein Name.(*Ne, aš ne vokietė, Urtė mano vardas)*     Čia tėvas pastebėjo, kad ji ne taip jau labai užsispirtų.     - Aš nenoriu kumelės vardo, - atkakliai pareiškė Urtė. - Mūsų kaimyno Šerniaus kumelė vardu Dora.     Jaunasis vokietis klausosi nesuprasdamas, apie ką čia dabar derybos eina. Paaiškino Mikėlis, ir vokietukas negali juokais tvertis, kad lietuvininkai vokiškus vardus tik arkliams panaudoja, o patys jų neima. | *Ryškūs kultūrų skirtumai.*  *Urtė atvirai gina savo tautinę tapatybę, ji nenori būti vadinama vokišku vardu. Lietuviai tokiu vardu kumelę vadina.*  *Urtė sąmoningai renkasi, kas ji nori būti.* |
| - Du bleibst doch bei uns, Kusinchen? (*Juk tu pas mus pasiliksi , pussesere?)*     - Nein, nein, nein! - sušuko Urtė, o tai taip garsiai, kad per visą kambarį nuskambėjo.     Ak, iš visos širdies, kuri sklidina visokių visokiausių jausmų, ji tai pasakė. O, tie jausmai! Kaži kokis paniekos jausmas pirmoje eilėje atsistojo, pabriaudamas visa kita toli toli atgal; o kitas - buvo baisėjimosi jausmas. Ji baisėjosi savo smailianosės dėdienės, ji baisėjosi nemandagiosios Ernos, ji baisėjosi viso Karaliaučiaus! Ne, niekada ji nemanė čia pasilikti! | *Iš konteksto: Ernai buvo juokingi Urtės drabužiai, gėdijosi ją vestis apžiūrėti Karaliaučiaus. Urtei netiko pusseserės Ernos drabužiai, nepatiko jos elgesys.*  *Urtei svetimas šitas pasaulis, baisisi juo. Nelaiko savęs menka. Ji niekina tai, kas svetima.* |
|  |  |

Išvados

* Auklėja savo vaikus tautiška dvasia, nepamiršta savo kilmės, savo istorijos, kultūros, papročių.
* Gina savo tautinį orumą atvirai, jie išdidūs, nepraradę savivertės, nebijo kovoti.
* Puoselėja tradicines vertybes: teisingumą, meilę kalbai, žemei, darštumą, pagarbą visų luomų žmonėms.
* Tautinės tapatybės išsaugojimas – sąmoningas žmogaus pasirinkimas.

**Remdamiesi skaitytu kūriniu, paaiškinkite, kodėl žmogus praranda tautinę tapatybę.**

|  |  |
| --- | --- |
| Citatos | Komentarai |
| Po kelerių metų grįžo **Etmonas** iš kariuomenės namo. Jis žymiai paaugęs, sudrūtėjęs, dailesnis. Ir judrus, ir prašmatnus, tai čia, tai ten įpina vokiškų sakinių.  - Buvau, bet nieko neberadau. Jokio bokšto nebebuvo, jokios girios anapus Įsros, jokio...     - Bet kapas sode? Vaike, kapas! - Ne tėvo tai buvo balsas, bet didžiosios Šimonio sielos dejonė.  „Būt reikėję geriau ką nors pameluoti, - kremtasi Etmonas. - Juk iš jo pasakojimų žinau, kaip ten atrodė kitados."     Bet ne, tėvui negalima meluoti. Juk ne meluoti tėvai jį augindami mokė. Visada tiesą liepė kalbėti, nors tai ir skaudu būtų. Ir kodėl negali tėvas užmiršti praeities? Juk vis viena nieko nebesugrąžinsi. | *Aplinka daro neigiamą poveikį tautiškumui. Kelerius metus Etmonas tarnavo kariuomenėj .*  *Matui svarbi jo kilmė, jo šeimos istorija.*  *Etmonui protėvių gyvenimas jam jau nėra toks svarbus. Nutrūksta ryšys. Tik dėl tėvo skaudu.*  *Nutautėjimo požymiai – kalbos praradimas, nežinojimas savo šaknų.* |
| Ne sūnus **Mikėlis**, bet ponas įžengė pro duris, svetimas, aukštas ir puikus. Plaukai taip apkarpyti, kad pakaušyje nieko, o priešakyje kuodas, kreivu sklastymu nuverstas ant vieno šono. Juoda karta apsirengęs, balta apykakle, su juodu paraiščiu. Rankose odinės pirštinės, ant pirštų sušvitėjo žiedai.     - Tikras vokietis! - sudejavo tėvas Šimonis. <...>    - Amalija ir sūnelis duoda labų dienų.     - O kuo vardu tavo sūnelis? - teiravosi motina.     - Heinz Joachim.     - Jochim? Žydišku vardu? - stebisi Šimonienė.     - Ne, mama, Joachim - vokiškas vardas! echt deutsch!     - Tai dar blogiau! - piktai atsiliepė tėvas iš kito kampo.     - Kodėl blogiau?     - Tu mano vaikas, lietuvininkas, o savo sūnų vokiškai krikštiji. Matai, mamele, ar aš nesakiau, kad taip bus? Ar mokai savo vaiką nors lietuviškai kalbėti? - aštriai paklausė sūnų.     - Aber wo! Ką tu tik galvoji?     - O kodėl ne? - Šimonis įsmeigė piktas mėlynąsias savo akis į Mikėlio veidą. Šiam per aštrus tėvo žvilgis: jis nudūrė akis žemyn.     - Tik mes negalim išsijuokdintis, papa.     - Aš ne „papa“, aš - tėtis!     - Pardon! - susimaišęs sūnus nebežino, ką sakyti ir daryti.      - Prapuolusysis sūnau! - pasakė tėvas sūnui atsisveikinant. | *Mikėlis grįžta prieš brolio Krizo vestuves.*  *Apranga, šukuosena rodo, kad jis jau kitoks.*  *Lygiuojasi į kitos kuktūros žmones, nenori išsiskirti.*  *Vedė vokietę. Mišrioje šeimoje vaikai dažniausiai kalba motinos kalba.*  *Mikėlis nemato būtinybės mokyti savo vaikų lietuvių kalbos. Su savo tėvu kalba įpindamas vokiškų žodžių Vadinasi, nutautėjo...*  *Biblinis motyvas. Sūnaus palaidūno tema.*  *Nutautėti, išsižadėti savo kilmės – nueiti klysteliais,taip gyventi nedora.* |
| Ir po valandėlės Mikėlis traukė toliau:     - Taip, sūnau, dabar esi mano gimtinėj, ko taip labai troškai. Mano gimtinėje, kurią, būdamas Vokietijoje, stengiausi užmiršti. Bet užmiršti jos negalima. Kol jaunas esi, rodos, lyg ir nesvarbu tėviškė. Jei ir pasibeldžia kartais ilgesys į širdies duris, numalšini jį greit kuo nors kitu. Bet  juo senyn eini, juo dažniau atsimeni kuklų, dėl to ir taip mielą savo kraštą. Ne kartą, išgirdus tik žodelį arba pakliuvus į rankas kokiam raštui apie jį, jau ir pradeda plakti širdis, o tai neapsakomai audringai. Jei nori sąžinę užmigdyti, atsiliepia kraujas... | *Tautinės tapatybės išsaugojimas – sąmoningas paties žmogaus apsisprendimas.* |
| - O ten tokie seni, man rodos, medžiai stovi, lyg čia koks parkas būtų? - lyg klausimą, lyg pastabą įterpė Heincas.     - Taip, seni tai medžiai. Apuokai jau mano laikais juose gyveno, klykaudavo arba dejuodavo. Jeigu apuokas dejuoja, - taip tiki mūsų, sakau, mūsų... šio krašto žmonės... - lyg susigėdinęs pasiteisino Mikėlis Šimonis ir ranka perbraukė per akis. - Jeigu apuokas dejuoja, tai miršta kas nors apylinkėje. O ten, Vingyje, kas metai skęsta žmonių, ne vienas, o keliolika. Viliau, juk taip? - kreipėsi senis vėl į Vilių. | *Tėvo gimtinė, kaimas – svetima erdvė Heincui.*  *Mikėlis senatvėj grįžta į doros kelią kaip tas biblinis sūnus palaidūnas.*  *Gyva mitinė sąmonė.* |
| ( Viešnagė)  - Daug yra čia vietų, kur, sako, pasirodo, - prabilo dabar ir Vilius. - Šį pavasarį žmonės, parvažiuodami vėlybą naktį iš Tyrų pelkės, staiga pastebėję, kaip šičia, ant to paties tilto, per kurį dabar važiuojame, ėjęs vyras. Staiga padrykt užšokęs jis ant tilto šalutinės, - čia, ant tos štai vietos, matote, - pasistojęs ant galvos, o kojomis mostagavęs ore kaip su malūno sparnais.     Heincas, negalėdamas užkąsti šypsenos, nusisuko, bet greit vėl padarė rimtą veidą:     - O kas tai būtų galėjęs būti? - paklausė.     - Na, aišku, kad pikta dvasia.      - Taip, aš matau, kad pas jus kitaip ir negalima: čia reikia tikėti ir dievą, ir velnią, ir dvasias. To jau ta šalis, ta žemė reikalauja. Bet ir vokiečiai, ir mes tikime dievą, tikime ir velnią, ir dvasias, tik rasi truputį kitaip... O atsimink, Viliau, kad vokiečiai pirmiau, negu lietuviai, tikėjo dievą, ir tiktai vokiečiai atnešė mums - norėjau sakyti lietuviams, krikščionybę! Tik per vokiečius nebėra lietuviai šiandien barbarai.     Aiškus skambėjo iš Heinco Šimonio žodžių pasipūtimas. Šį kartą nusisuko Vilius į šalį, kad svečiai nepastebėtų jį prasijuokiant. „Į vokietį ir kailį atnėręs tasai Mikėlio sūnus!" - stebisi jis savo širdyje. Bet paprastam, nemokytam būrui atremti šitokius išdidžiai tartus žodžius sunku.     - Gali būti, - garsiai atsakė Vilius, - nesiginčysiu dėl to, mokytas nesu. Bet jeigu vokiečiai tikrai pirmieji skleidė krikščionybę, tai reikia stebėtis tuo keistu sutapimu: juk jie pirmieji pradeda ir bedievybę platinti. | *Lietuvių mitinis pasaulio suvokimas. Ten, kur paslaptis, gimsta mitas, sakmė.*  *Heincui svetimas mitinis psaulio suvokimas.*  *Domisi aplinka, bet ne kaip savo pasauliu, o kaip tėvo. Heincui tai tik įdomu.*  *Heincas Šimonis nežino, kas jis yra, lietuvis ar vokietis...*  *Heincas menkina lietuvius, nes jis jau nelaiko savęs lietuviu.*  *Vilius gina savo tautos orumą.* |
| Mikėlis:  - Ten antai Piktvardžiai. Juk atsimeni, kaip pasakodavau apie vilkus. Mes, vaikai, pareidami iš Priekulės, kaip sakiau, iš tikybinių pamokų, Piktvardžių ganyklose pamatydavome žybsantį žiburėlį, kartais ir kelis. Na ir ką manai, kaip pasišiaušdavo mums plaukai! <...>      - Du bist ein Märchenbuch, Väterchen! (*Tu esi pasakų knyga ,tėveli)*     - Visai ne, tai Aukštujuose aukštujiškių pergyventa.     - Jeigu tokių stebuklų būta, tai kas norėtų stebėtis arba net šaipytis iš žmonių, tikinčių dvasiomis, negamtiška jėga, - pritarė mokyklų inspektorius.  - O tačiau būna tokių, ypačiai mieste, kurie nori pasišaipyti iš būrų. Bet žinok, kad tai kvailiai. Ir aš toks buvau, bent stengiausi toks būti, - tyliai, nuleidęs galvą, pridėjo Mikėlis Šimonis. Bet sūnus išgirdo ir suprato, ką tėvas mano, ir, lyg raminti norėdamas, spaudė tėvo ranką.     Ir du šimoniu parvažiavo į tėviškę.     - Aš vėl čia, brolau! - tarė Mikėlis Krizui. - Be reikalo tėvas mane kitados prapuolusiu sūnum pavadino.     - O rasi, kad nebūtų jis tau tai sakęs, tu tikrai būtum šiandien prapuolęs sūnus, -atsakė Krizas.  - Gali būti. | *Heincui svetima tėvo Mikėlio pasaulėjauta.*  *Mikėlis laiko tikrais dalykais.*  *Mikėlis gina savo įsitikinimus.*  *Sūnaus palaidūno sugrįžimas.* |
| Išėjo Heincas pasivaikščioti. Tik netoli tereikėjo eiti. Ant Aukštujų kalno stovėdamas, jis jau matė Aukštujų gražumą, visą prakilnumą. Ir tikrai, jis čia jaučiasi lyg pažadėtoj žemėj.      - Aukštujų kaimeli, tu šventasis krašteli, paslaptingo grožio ir kilnumo tavyje apstumas, tik duonos neturi užtenkamai tu savo vaikams! - garsiai kalba Heincas Šimonis. - Jei aš čia palikti norėčiau, ar būtų man vietos? Ne, aš čia nereikalingas. Niekas manęs čia nelaukė, niekas manęs ir nepasiges, man vėl išėjus.<...>  Bet Heincas nemokėjo ir, matyt, nenorėjo prie svečių prisitaikinti. | *Gėrisi, grožisi tėvo gimtuoju kraštu, bet jaučiasi svetimas.*  *Sąmoningas apsisprendimas – kas aš toks. Deja, jis ne lietuvis.*  *Heincas jaučiasi svetimas ir tarp tėvo artimųjų. Lietuvių kalba jam svetima.* |
| Ne, šiandien Mikėlis Šimonis jau nebepažįsta didystės, bet jis atsimena... kada tai buvo? Kiek praėjo jau metų? Trisdešimt?    Seniai, seniai tatai buvo! Tuokart jis jaunas ir labai išdidęs grįžo į tėvo namus apsilankyti. Buvo brolio Kristupo vestuvės. O jam, Mikėliui, buvo gėda su būrais lietuvininkais kalbėtis. Vokiškai jie nemokėjo, o jis, kaip aukštas Prūsijos valdininkas, nenorėjo su jais lietuviškai šnekėti. Žmonės, svečiai žiūrėjo į jį kaip į beždžionę, pasikumšterėdami vienas kitam į pašonę. Taip buvo tuokart.     Mikėlį Šimonį, žilabarzdį senelį, atminus tai, ir šiandien dar nupila prakaitas iš gėdos. | *Tautinė tapatybė – sąmoningas pasirinkimas.*  *Bręstant asmenybei keičiasi vertybės, kitaip žmogus ima vertinti savo kilmę, nori grįžti prie savo šaknų.* |

Išvados. Nutautėjimo priežastys:

* Gyvendamas svetimoje aplinkoje žmogus perima svetimą kalbą, svetimą kultūrą, papročius.
* Mišriose šeimose vienas iš tėvų išsižada savo kalbos, taikosi prie kitos kultūros.

**3 užduotis** „**Mes galime doroje milžinais pastoti.“**

***Vydūnas***

* Ką reiškia Vydūno mintis, kad svarbiausia – auginti tautą**?**

.........................................................................................................................................................................................................................................................................................................................................................................................................................................................................................................................................

Pasak lietuvių filosofo Vydūno*, nutautėjimo priežastis – morališkai sunykęs žmogus, kuris yra praradęs ryšį su amžiais kurta tautos vertybių sistema. Tie, kurie laikėsi savo prigimtinio tautiškumo, tai suprasdami kaip laikymąsi paties Dievo nustatytos tvarkos, pasižymėjo šviesia dvasia, gražiu vidiniu pasauliu, aukšta dorove, t.y. ryškiausiomis tikrojo žmogiškumo ypatybėmis.*

*Tauta nėra pats sau tikslas – ji turi tarnauti žmonijos žmoniškėjimui, jos dvasinės kultūros turtinimui ir gilinimui. Nebūdama kūrybinga, nesiugdydama žmoniškumo, ji greitai išseksianti ir pati sunyksianti...*

*(Pagal V.Bagdonavičių)*

„*Tautai, kad išliktų dabarties pasaulyje, būtinas stiprus „moralinis nugarkaulis“, ir laisvam, nepriklausomam žmogui svarbu nenutraukti ryšio su gimtosios žemės gyvybinėmis jėgomis, su tautos atmintimi.“*

*Marija Gimbutienė, 1993m.*

**Remdamiesi kūriniu, pagrįskite arba paneikite, kad moralinis žmonių nuosmukis turėjo didelę įtaką Šimonių giminės likimui**

|  |  |
| --- | --- |
| Citatos | Komentarai |
| (Po gaisro)    Susvyravo Šimonis, lyg kūju gavęs, bet vėl greit susigriebęs tarė:     - Vaikeli, koks **Anskis** žmogus, žinau aš, žinai ir tu: tinginys, veidmainys. Bet... Šimonių giminė garbinga iš amžių. Kad ir išsigema kartais vienas kitas, tik jau niekšų piktadarių iš jos nebūva.     - Bet ir jis pats sakęs, kad....     - Jei jis ką ir sakė, tai tebus buvusi tik paprasta jo kalba, - griežtai nutraukė berną Šimonis. - Prašau, meldžiamasis, neskleisk gandų, tylėk, nes tai netiesa!<..>  O Šimonis, palikęs visa, vos gyvas nusvyravo į laukus. Ne, dabar niekam nesirodyti. Dabar tik vienam, vienam būti!     - Taip, ne kitaip yra! Kad aš irgi tuojau tat pamaniau. O tu, išgama, tu, išgama! - dejavo Šimonis. - Tu siurbėlė! Tu, tu, ne kas kitas! O kas dabar? Dabar tik reikia pranešti žandarui, kuris tave tuojau į kalėjimą pasodintų. Ir nieko nebeliktų iš viso tavo dievo pašaukimo. Ir žmonės, kurie dar šiandien tavo pašaukimu tiki, atsitrauktų nuo tavęs, pasibaisėtų! Ir vertas esi pasibaisėjimo, tu, išgama!     - Bet... ak Viešpatie, nevesk mūs į pagundymą, nevesk! Išlaikyk nors kito Šimonio rankas švarias! Aš Šimonis, jis Šimonis, abu vieno tėvo esava vaiku, abu vienos motinos esava auklėtu. Ar abu ir būsiva niekšu?     - Ne, ne! Kad jau ir sutepei savo sąžinę, tu, veidmainy, tai nors Šimonių vardas tegu nebus valkiojamas po kalėjimus.  Jokūbas Šimonis verkė, verkė pirmą kartą, vyru būdamas, verkė ilgai ir skaudžiai. |  |
| **Anskis** dreba, jis stengiasi, jis kankinasi, jis nori pratarti žodį. Bet burna, liežuvis vis dar neklauso.<...>      Nutilo Krizas, susimąstė. Taip, jis dabar vėl atsimena, kad tuokart kaži kas jam į ausį pakuždėjo, kad Anskio rankos nešvarios, kad jis uždegęs tėviškę. Tuojau paklausė tuokart jis tėvą, ką jis apie tai manąs. O tėvas ilgai ilgai tylėjo akis nudūręs žemyn, pagaliau atsistojo, uždėjo Krizui abi rankas ant pečių ir tarė:     - Tu esi Šimonis ir mano sūnus, Krizai, tai netikėk, ką tau svetimi žmonės apie Šimonį kalba!<...>    Ir dar kartą suėmė Anskis visus savo jėgos trupučius, kurių tiek menkai beliko stabo ištiktame kūne, ir štai:     - Aš, aš!     Taip, Anskio Šimonio tai buvo balsas. Nebe balsas, o šauksmas, bet ir ne tiek jau šauksmas, kiek mirties gargaliavimas. Prakaitu nupiltas, dabar išsitiesė visu ilgiu Anskis.<...>   Prie Anskio lovos galo stovėjo Krizas Šimonis; jis nubalo kaip sniegas. Ką norėjo pasakyti Anskis? Ką tokį? Ką? Ir staiga mato, taip, jis mato...     Krizas mato degančią sodybą, atbėgančius gelbėti kaimynus ir mato, kaip Anskis Šimonis, susikišęs rankas kišenėse, išėjo iš kiemo. Bet kas buvo po to? Krizas nieko daugiau nebematė, jis kovojo su liepsnomis, kurios kėsinosi praryti ir prarijo visą tėvų amžiais suneštą turtelį. O kitą dieną jam sakė kaimyno Margio sūnus:     - Ar jūs ieškote padegiko? Neieškokite toli, sako, kad tavo dėdė... Anskis...     Tai jis, jis tai padarė? Tai jis, Anskis Šimonis - padegikas! Taip, Krizas Šimonis dabar suprato visa, ir tik jis vienas tesuprato, ką norėjo pasakyti Anskis. Ir tėvas tatai žinojo. Ir tik dėl to, kad Anskis Šimonių vardą neša, tėvas tylėjo. Ak, dabar Krizas visa visa supranta, per daug gerai supranta. Bet argi galima? Ar ir tikrai tokių žmonių pasauly yra? Ir tokį žmogų žemė iki šiol dar nešioja? Ak, Krizas norėtų... iš akių pratrūksta ašaros. Kad jis galėtų, roplomis nuroplotų į kapines ir savo dešimčia pirštų išraustų tėvą iš kapų ir jam kojas rankas nubučiuotų, ne kaip žmogui arba tėvui, o jau kaip nežemiškai būtybei. Juk ne žmogus, tik angelas tegali tokį kantrumą turėti, tokios siurbėlės nesunaikinti, nesutrypti kojomis!     Bet Anskis vėl tiesia ranką į Krizą. Krizas mato, kad jis prašo atleidimo.     „Ne aš, o tėvas kentėjo. Ir kiek jis kentėjo!" - susimąsto Krizas.     Ak, tas bėginėjimas po laukus, ta jo nerimastis, tas tylėjimas! Kaip aiškiai atsimena jis dabar skausmų išvagotą tėvo veidą! Ak, visa visa jis atsimena! O tuokart Krizas laikė tėvą lyg ir juokingą, keistą senį, baukštų pasidariusį žmogų. Ir dabar atleisti šiam žmogui? Ne, ne, tai neįmanomas dalykas!     Nors ir bejėgiškai guli Anskis, bet susimylimo ar gailesčio Krizas nejaučia. Priešingai, garsiai jis norėtų pasakyti:      - Ir iki šiol tave šventoji žemelė nešiojo? Iki šiol nenutrenkė tavęs perkūnas? Ar žinai, kur tavo vieta?     Bet: "Tu esi Šimonis ir mano sūnus... - girdi Krizas tėvo balsą. - Šimonis Šimonio neišduoda..." Ak, baisu, baisu! Atleisk dabar tokiam, atminęs, kiek tėvas dėl jo kentėjo, kiek visi užsilikę Šimoniai dar kenčia. <...>    Sakytojas Lukošius, kuris taip daug žmonėms jau akių užspaudęs, mato, kad čia kiekvienas akimirksnis brangus, auksu nebeatvaduojamas. Ir dar kas spaudžia jį: juk ir Krizas Šimonis dar gali apsunkinti savo sąžinę dėl kito kaltininko.     - Krizai, juk tu žinai, kas Anskį kankina, - lengva ranka paliečia Lukošius jaunąjį Šimonį.     - Žinau, tėtukai!     - Ar ir tikrai negali jam atleisti? Ar tokia be galo baisi jo nuodėmė? Ar nesakytum su Kristum ant kryžiaus: atleisk jam, tėve, jis nežinojo, ką darė! Aš žinau, kad dėl menkniekių Šimoniai niekada nekeršijo. Čia jau tai turi būti didesnis nusidėjimas. O juo sunkesnė jo kaltė, juo sunkiau jam numirti, jei tu neatleidi. Išganytojas sakė Petrui: ne septynis, bet septyniasdešimt septynis kartus...<...>      - Bet ne mane, o mano tėvą... ne aš, o tik mano tėvas tegali jam atleisti, - prabilo pagaliau po ilgos ilgos tylos jaunasis Šimonis. Vis dėlto balse jau pasigirdo lyg koks nusileidimas, lyg koks abejojimas. <...>      - Ar tu ne Jokūbo Šimonio sūnus?     Jis pasakė taip, ir daugiau nieko. O Krizui jau daugiau nieko ir nebereikėjo. Sunkiu, bet tvirtu žingsniu, kaip tiktai Šimoniui tepritinka, prižengė jis prie lovos šono:     - Atleidžiu, Anski, tegu tik dievas tau atleidžia!      Atsikvėpė Anskis, lyg sunkus akmuo nuo krūtinės būtų nusiritęs. Dėkingas jo žvilgsnis ieškojo Krizo akių, ir menkutė šypsena nušvietė ligonio vedą.  **Marė Bintakienė, Urtės sesuo, augina Roželę.**  Roželė žino, supranta ir nujaučia labai gerai, kad ji čia nereikalinga, kad niekas jos nemyli, kad ji kitiems po kojų, ant apmaudo, ant vargo. Ji jau per dažnai girdi paprastą tetos kalbą:     - Tokius sveikus vaikus dievas atima, bet kodėl Rožė nemiršta? Ir kodėl negali ji numirti, juk išgyti ji niekada nebeišgis?<...>  -Tai tegul nesnaudžia, o tegul valgo, kad reikia. Per dienų dienas turi laiko, gali snausti. Bet kur ji snausti galės: čia vaipos ir zurnija kaip karvė. Niekam neduoda ramybės, visus vargina.<...>   - Aš noriu savo mamytės! - dejavo, gailiai raudodama, mergaitė.     - Eik, išsikask iš kapų, tada turėsi, - žiauriai atsakė Bintakienė. |  |
| **Vilius ir Etmė.** Anądien jam pačiam (Krizui) pasakė marti, kad nekūrentų tiek daug malkos. <...>     - Juk ne jautį kepate, tai kam jums tie glėbių glėbiai malkos? - suūžė jaunoji Šimonienė. - Manai, kad judviem vieniem tereikia? Užrakinsiu.<...>      Šiandien Krizas Šimonis, išėjęs malkos parsinešti, tikrai atrado pastogę užrakintą. Suradęs Vilių skūnioj, paklausė, ką tai reikštų.     - Etmė sako, kad judu visą sausąją malką sukūrenota, - nusisukęs, akis nudūręs, suniurnėjo sūnus.     - Ale, žmogau, tik mudu negaliva nevalgiusiu būti! Tu sudrausk savo žmoną. Jau ji tikrai pradeda per daug išdykauti. Ką aš pasakysiu dabar įėjęs motinai?     - Etmė sako, kad tu turi daug laiko, gali eiti į pušyną šakų pasilaužyti.     - Taigi, Etmė taip sako, ir tu jai pritari?     - Kodėl ne, ar tu negali?     - Vaikeli, kur tavo protas! Ir aš turiu dabar eiti į pušyną, kur sniego iki pažasčių? Žmonės, ką jūs manote? Ar jūs tik juokaujate? Eik, tuojau atrakink pastogę. Aš noriu parnešti malkos pusryčiams virti. Motina laukia. Ir dabar nebepaikauk ir nepasidaryk toks vaikiškas. Jau motina gana kenčia. Gailėkis bent tu kaip sūnus jos žilų plaukų.<...>      - Eik, tėvai, duok man ramybę!     - Ale, sūnau, ar tu ir reikalausi, kad tavo tėvai badėtų? Juk jeigu marti beširdė, tai bent tu atsimuosk. Kur gausiu aš dabar malkos?     Vilius Šimonis patraukė pečiais:     - Eik, parsinešk iš pušyno, jau sakiau, - tarė jis ir nuėjo į tvartą.  <...>      „Keista liga, - mano Šimonis. - Kodėl tik tie viduriai taip baisiai skauda? Nuo tų kelių obuolių, kur vakar valgiau? Bet juk ir pirma man jau skilvis negalavo. Jau dabar bene paskutinė mano valanda!“     Bet pasisekė pravemti, pasidarė kiek lengviau, ir užmigęs miegojo Krizas Šimonis iki vėlyvo ryto.     - Kaip sveikatėlė šįryt? - kuo rūpestingiausiai teiraujasi Etmė Šimonienė.     Prasitarė uošvis, kad valgyti jau nėmaž nesinori, tik baisiai troškina. O širdis taip silpna, taip silpna.     - Ar gėrimo įnešti?<...>      Į kambarį įbėga Jokūbėlis. Pamatęs pastatytą šalia lovos puoduką....     Ir pridėjo vaikelis prie savo lūpų puoduką. Tą akies mirksnį atidarė Šimonienė duris ir ne savo balsu suriko Jėzaus vardą.     Bet jau per vėlu: puodelis išgertas vaikelio iki dugno. <...>Kodėl ji jam pavydi? Bet staiga sustiro vaikas iš baisaus skausmo: akyse pasirodė baugios, mirtinos baimės ašaros, skaudžiai pradėjo jis vaitoti.     Marčiai suklikus, atidarė senis Šimonis akis.      - Žmogžudė! - suėmęs visas savo jėgas, kurios jau silpnos, suriko senis. <...>      - Nunuodijo ragana ne tik savo uošvį, bet ir savo vaiką! - girdi Vilius vieną moterį kalbant.     - Tai, ką prakeiktasis godas daro! - atsakė kitas kaimynas. - Pridės dabar galvą!     Atsitiesia Vilius Šimonis, atsistoja nuo žemės; nori pulti į trobą, į stubelę prie tėvo, žiūrėti, įsitikinti, ar tikrai... |  |

Išvados

.........................................................................................................................................................................................................................................................................................................................................................................................................................................................................................................................................................

.....................................................................................................................................................................................................................................................................................................................................................................